MDAI(A) 1919, 21-23, no. 9
Region: Aegean Islands, incl. Crete (IG XI-[XIII]) — Samos (IG XII,6) 

εδοξεν τηι βουληι και τωι δημωι πρυτανεων γνωμη υπερ ων η βουλη προεβουλευσεν οπως οι παραγενομενοι δικασται επι τα μετεωρα συμβολαια εκ τε μιλητου και μυνδου και αλικαρνασσου τιμηθωσιν επειδη διαφερομενων τωμ πολιτων τα προς αλληλους υπερ των μετεωρων συμβολαιων βουλομενος εν ομονοιαι τημ πολιν ειναι φιλοκλης βασιλευς σιδονιων εγραψεν οπως ο δημος ο μυνδιων αποστειληι δικαστηριον το διαλυσον τα μετεωρα συμβολαια μυνδιοι δε πασαν ευνοιαν και προθυμιαν παρεχομενοι εις το διαλυθηναι τους πολιτας απεδειξαν ανδρας καλους καγαθους και απεστειλαν εις την πολιν θεοκλην θεογενους ηροφαντον αρτεμιδωρου ουτοι δε τας εισαχθεισας εις αυτους δικας καλως και δικαιως τας μεν εδικασαν τας δε διελυσαν προαιρουμενοι τους διαφερομενους τωμ πολιτων διαλυθεντας εν ομονοιαι πολιτευεσθαι απαλλαγεντας των προς αλληλους εγκληματων δεδοχθαι τηι βουληι και τωι δημωι επηινησθαι μεν τον δημον τομ μυνδιων επι τηι των ανδρων αποστοληι επηινησθαι δε και τους ανδρας τους παραγενομενους θεοκλην θεογε[νους] ηροφαντον αρτεμιδωρου οτι καλως και συμφεροντως τας μεν διελυσαν των δικων τας δε εδικασαν και στεφανωσαι αυτους χρυσωι στεφανωι και αναγγειλαι τον στεφανον διονυσιων τραγωιδοις ειναι δε αυτους και προξενους της πολεως και ευεργετας δεδοσθαι δε αυτοις και πολιτειαν εφ ισηι και ομοιαι και επικληρωσαι αυτους επι τε φυλην και χιλιαστυν και εκατοστυν και γενος καθοτι και τους αλλους σαμιους υπαρχ[ειν] δε αυτοις και προεδριαν εν τοις αγωσιν οις αν η πολις ποιηι δεδοσθαι δε αυτοις και εφοδον επι την βουλην και τον δημον πρωτοις μετα τα ιερα και τα βασιλικα ειναι δε αυτοις και εισπλουν και εκπλουν [εμ] πολεμωι και εν ειρηνηι ασυλει και ασπονδει επιμελεισθαι δε αυτων και τας αρχας τας αει καθισταμενας αν του δεωνται οπως δε τα εψηφισμενα ειδηι ο δημος ο μυνδιων ελεσθαι πρεσβευτην οστις αφικομενος εις την μυνδον αποδωσει τηι βουληι [και] τωι δημωι το ψηφισμα. αναγραψαι δε και εις στηλην λιθινην και αναθειναι εις το ιερον της ηρας της δε αναγραφης επιμεληθηναι τον γραμματεα της βουλης τον δε ταμιαν εις το αναλωμα της στηλης και της αναγραφης υπηρετειν. εφοδιον δε υπαρχειν τωι πρεσβευτηι ο αν ο δημος ταξηι. πρεσβευτης ηιρεθη αισχυλος αμπελιδου.